Хейкки Паасонен — Гельсингсфорской университетэнь профессор, лингвист. Сон содылинзе эрзянь ды мокшонь кельтненьгак. Профессорось пурнась эрзянь ды мокшонь кельсэ ёвтазь раськетнень шкинемань сюпав материалт. Россияв эрямонзо перть ученоесь якась ниле экспедицияс. Васенце экспедициясь ютавтозель 1889 иестэ. Ваннозельть-тонавтнезельть неень Ковёлбуень, Инесаронь ды Чаунзань буетне. 1890 иестэ сакшнось Пензань губерниянь Спасской уездэв. Кавксо иень ютазь ученоесь сыргась сехте покш экспедициянтень. Исследованиятне ютавтозельть Самарской губерниянь Бугульминской, Бугурусланской уездэнь эрзянь велетнева. Ней неть велетне совить Татарияв, Самарань ёнкссов. Теде мейле таго якась Пензань, Симбирской ды Казанской губерниятнес.